Document ID: /roh_data/filtered/fineweb-2-filterrobots_roh.jsonl.gz/66446

La radunanza communala d’Andeer ha approvà unanimamain il quint dal 2017. Quel serra cun in gudogn da 88’972 francs. Positiv saja il quint grazia a buns tschains d’aua e dapli entradas da taglia che budgetà, hai num en ina communicaziun.
Il plus tar las entradas da taglia munta a 400’000 francs. Tar in cashflow da 948’000 francs ha la vischnanca d’Andeer investì radund 1,3 milliuns francs. Plinavant è vegnida preschentada a la radunanza communala da venderdi saira la nova chanzlista Tamara Michael. Ella succeda a Silvio Kunfermann ch’è stà blers onns chanzlist ad Andeer.